Title: Michael Utzon
Description: ETERNAL samler den danske fotograf Michael Utzons (f. 1984) fotografiske arbejde frem til i dag. Fotografierne suppleres med korte tekster af mag.art. og kurator på ARoS Aarhus Kunstmuseum Maria Kappel Blegvad, kunstner Nicky Sparre-Ulrich og fotograf Keld Helmer-Petersen. Gennem hele sit liv har Michael Utzon fotograferet, og som barn brugte han utallige timer i mørkekammeret, hvor han under kyndig vejledning af sin farfar, den banebrydende danske fotograf Keld Helmer-Petersen, blev introduceret til fotografiet. Under et ophold i New York i 2013 udviklede Utzon for alvor sit helt eget formsprog, der er karakteriseret ved organiske og farverige billeder i en stram grafisk komposition. Utzons blik fæstnes ved ting fra hverdagen, som han bevæger sig så tæt på, at de ofte fremstår uigenkendelige og abstrakte. I stedet lader han sammenflydende farver og grafiske mønstre træde frem. Fotografierne vidner om Utzons unikke evne til altid at se det skønne i tilværelsens abstrakte og til tider oversete strukturer og åbner for et rum til et nærstudie af virkelighedens oversete detaljer.
Subjects: Artistic Photography
People: Michael Utzon (1984-)